**DĖL PRITARIMO PROJEKTŲ, PLANUOJAMŲ ĮGYVENDINTI PAGAL PANEVĖŽIO RAJONO VIETOS VEIKLOS GRUPĖS PANEVĖŽIO RAJONO VIETOS PLĖTROS**

**2007–2013 METŲ STRATEGIJĄ, RENGIMUI**

2013 m. lapkričio 21 d. Nr. T-projektas

Panevėžys

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 41 p., 18 str. 1 d., Lietuvos kaimo plėtros 2007–2013 metų programos krypties „*LEADER* metodo įgyvendinimas“ priemonės „Vietos plėtros strategijų įgyvendinimas“ administravimo taisyklėmis, patvirtintomis Lietuvos Respublikos žemės ūkio ministro 2008 m. spalio 28 d. įsakymu Nr. 3D-578 (Žin., 2008, Nr. 126-4817; 2013, Nr. 58-2931), ir atsižvelgdama į Panevėžio rajono vietos veiklos grupės parengtos Panevėžio rajono vietos plėtros 2007–2013 m. strategijos I prioriteto 1.2 priemonę „Kaimo atnaujinimas ir plėtra“, II prioriteto 2.1 priemonę „Jaunimo, moterų, pagyvenusių ir žmonių su negalia įtraukimas į aktyvią vietos socialinę ir ekonominę veiklą“ ir II prioriteto 2.2 priemonę „Kaimo tradicijų ir vertybių puoselėjimas bei sklaida“, II prioriteto 2.3 priemonę „Kaimo bendruomenių verslumo skatinimas“, Savivaldybės taryba nusprendžia:

1. Pritarti projektų, planuojamų įgyvendinti pagal Panevėžio rajono vietos veiklos grupės Panevėžio rajono vietos plėtros 2007–2013 metų strategijos kvietimus teikti paraiškas, rengimui pagal sąrašą (pridedama);

2. Perduoti projektų vykdytojams, panaudos sutartimis valdantiems savivaldybei nuosavybės teise priklausantį nekilnojamąjį turtą, užsakovo funkcijas, atlikti su nekilnojamuoju turtu susijusius ir vietos projektuose numatytus pastatų (patalpų) remonto ir atnaujinimo darbus.

3. Pripažinti netekusiu galios Savivaldybės tarybos 2013 m. spalio 17 d. sprendimą Nr. T-182 „Dėl pritarimo projektų, planuojamų įgyvendinti pagal Panevėžio rajono vietos veiklos grupės Panevėžio rajono vietos plėtros 2007–2013 metų strategiją, rengimui“.

Savivaldybės meras Povilas Žagunis

**PANEVĖŽIO RAJONO SAVIVALDYBĖS ADMINISTRACIJOS**

**DIREKTORIAUS PAVADUOTOJAS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTŲ, PLANUOJAMŲ ĮGYVENDINTI PAGAL PANEVĖŽIO RAJONO VIETOS VEIKLOS GRUPĖS PANEVĖŽIO RAJONO VIETOS PLĖTROS 2007–2013 METŲ STRATEGIJĄ, RENGIMUI“ PROJEKTO**

2013 m. lapkričio 21 d.

Panevėžys

**Projekto rengimą paskatinusios priežastys.**

Panevėžio rajone įgyvendinama Panevėžio rajono vietos plėtros 2007–2013 metų strategija (toliau **–** strategija), kuriai Panevėžio rajono savivaldybės taryba pritarė 2009 m. balandžio 16 d. sprendimu Nr. T-100. Šiuo metu surinktos 72 paraiškos, pasirašytos 72 paramos sutartys daugiau nei už 8,5 mln. Lt. 2013 m. birželio 3 d. baigėsi 5 kvietimas teikti paraiškas Panevėžio rajono vietos plėtros strategijai finansuoti. Surinkta dar 19 paraiškų, kurių suma sudaro daugiau nei 2,3 mln. Lt ES paramos. Dalis projektų gali būti įgyvendinami tik dalyvaujant savivaldybei, nes planuojamos investicijos į savivaldybės teisėtais pagrindais valdomą turtą arba prašoma projekto dalinio finansavimo. Šiuo Tarybos sprendimu papildomas 2013 m. spalio 17 d. sprendimu Nr. T-182 „Dėl pritarimo projektų, planuojamų įgyvendinti pagal Panevėžio rajono vietos veiklos grupės Panevėžio rajono vietos plėtros 2007–2013 metų strategiją, rengimui“ Tarybos patvirtintas sąrašas kvietimų metu užregistruotomis paraiškomis (sprendimo priedo Nr. 14).

**Sprendimo projekto esmė ir tikslai.**

Pateikiami trumpi vietos projektų aprašymai (teikiami tik naujo pritarimui pateikiamo projekto aprašymas).

Naujamiesčio Šv. Apašt. Evang. Mato parapijos projektas „Naujamiesčio Šv. Apašt. Evang. Mato parapijos maldos namų bokštų atstatymas“. Projekto įgyvendinimo metu pareiškėjas 2013 m. planuoja atstatyti 2006 m. sudegusius 2 bažnyčios bokštus. Gauta parama projektui įgyvendinti sudaro 299 164, 60 Lt. Pareiškėjo įnašas sudarys iki 10 proc. projekto vertės, iš kurių 33 240,51 Lt sudarytų partnerio įnašas natūra (nekilnojamojo turto pastato-maldos namų (unikalus Nr. 6690-8000-2018) verte. Sprendimo projektas rengiamas todėl, kad teikiant paraišką, vykdant paramos sutartį buvo informuojama, kad pareiškėjas projekto vykdymui naudos savo ir paramos sutarties 20 proc. avanso lėšas. Esant sunkiai pareiškėjo finansinei situacijai 2013 m. pabaigoje reikalinga paskolinti suma projekto išlaidoms deklaruoti yra 178 000 Lt.

**Kokių pozityvių rezultatų laukiama.**

Sėkmingai pasiekti projektų paraiškose ir paramos sutartyse numatyti rezultatai.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Nenumatoma.

**Kokius galiojančius teisės aktus reikia pakeisti ar panaikinti, priėmus teikiamą projektą.**

Galiojančių teisės aktų keisti arba panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

2013 m. lapkričio 21 d. posėdyje prašoma Savivaldybės tarybai leisti pakeisti kredito linijos 1 924 tūkst. Lt panaudojimo projektams išdėstymą.

Administracijos direktoriaus pavaduotojas Eugenijus Lunskis

PATVIRTINTA

Panevėžio rajono savivaldybės tarybos

2013 m. lapkričio 21 d. sprendimu Nr. T-projektas

**PROJEKTŲ, PLANUOJAMŲ ĮGYVENDINTI PAGAL PANEVĖŽIO RAJONO VIETOS VEIKLOS GRUPĖS VIETOS PLĖTROS**

**2007–2013 METŲ STRATEGIJĄ, SĄRAŠAS**

|  |  |  |  |  |
| --- | --- | --- | --- | --- |
| **Eil.**  **Nr.** | **Projekto pavadinimas** | **Pareiškėjas** | **Projekto partneris** | **Planuojama gauti ES finansinė parama ir numatomas pareiškėjo partnerio (jei yra) įnašas pinigais ar natūra, kita informacija** |
| 1. | Panevėžio rajono Karsakiškio seniūnijos Geležių miestelio drenažo sistemų atnaujinimas | Panevėžio rajono savivaldybės administracija |  | **Projekto preliminari vertė 927 000 Lt.**  Pareiškėjo įnašas pinigais sudarys iki 10 proc. visų tinkamų finansuoti vietos projekto išlaidų – iki 93 000 Lt (2013 m. ir 2014 m. biudžete). |
| 2. | Kultūrinės veiklos sąlygų pagerinimas | Panevėžio rajono Paįstrio kultūros centras | Panevėžio rajono savivaldybė | **Projekto vertė (preliminari) 300 000 Lt.**  Partnerio įnašas sudarys nekilnojamojo turto pastato (unikalus Nr. 6696-3009-8011) verte ir pinigais – iki 150 000 Lt. |
| 3. | Sporto salės remontas fizinio aktyvumo skatinimui | Paįstrio Juozo Zikaro vidurinė mokykla | Panevėžio rajono savivaldybė | **Projekto vertė (preliminari) 327 548,21 Lt.**  Partnerio įnašas natūra (nekilnojamuoju turtu) sudarys iki 10 proc. visų tinkamų finansuoti vietos projekto išlaidų.  Pastato unikalus Nr. 6695-9001-8010. |
| 4. | Naujamiesčio bendruomenės informacijos ir mokymo paslaugų centras | Naujamiesčio piliečių draugija | Panevėžio rajono savivaldybė | **Projekto vertė (preliminari) 46 313,51 Lt.**  Partnerio įnašas natūra (nekilnojamuoju turtu) sudarys iki 20 proc. visų tinkamų finansuoti vietos projekto išlaidų.  Pastato unikalus Nr. 6698-3003-8019 |
| 5. | Poilsio ir sporto zona bendruomenei | Bendruomenės centras „Vaivadai“ | Panevėžio rajono savivaldybė | **Projekto vertė (preliminari) 109 350,78 Lt.**  Partnerio įnašas natūra (nekilnojamuoju turtu) sudarys iki 10 proc. visų tinkamų finansuoti vietos projekto išlaidų.  Žemės sklypo unikalus Nr. 4400-2677-7297. |
| 6. | Bendruomenės namai | Raguvos bendruomenė | Panevėžio rajono savivaldybė | **Projekto vertė (preliminari) 193 277,97 Lt.**  Partnerio įnašas natūra (nekilnojamuoju turtu) sudarys iki 10 proc. visų tinkamų finansuoti vietos projekto išlaidų.  Pastato unikalus Nr. 6696-8004-2014 |
| 7. | Skaistgirių kaimo sporto žaidimų ir poilsio zona | Gyventojų bendruomenė „Skaistgiriai“ | Panevėžio rajono savivaldybė | **Projekto vertė (preliminari) 103 508 Lt.**  Partnerio įnašas natūra (nekilnojamuoju turtu) sudarys iki 10 proc. visų tinkamų finansuoti vietos projekto išlaidų.  Žemės sklypo unikalus Nr. 6604-0001-0738 |
| 8. | Tvarkingas bendruomenės kiemas | Gyventojų bendruomenė „Žibartoniai“ |  | **Projekto vertė 54 441 Lt.**  Pareiškėjo įnašas savanorišku darbu sudarys iki 20 proc. (10 888 Lt) visų tinkamų finansuoti vietos projekto išlaidų. |
| 9. | Svetinga Karsakiškio bendruomenė | Panevėžio rajono Karsakiškio bendruomenė |  | **Projekto vertė 62 500 Lt.**  Pareiškėjo įnašas savanorišku darbu sudarys iki 20 proc. (12 500 Lt) visų tinkamų finansuoti vietos projekto išlaidų. |
| 10. | Pasidaryk ir žaisk | Asociacija Ramygalos miesto-Garuckų kaimo bendruomenė |  | **Projekto vertė 16 253,84 Lt.**  Pareiškėjo įnašas savanorišku darbu sudarys iki 20 proc. (3 250,77 Lt) visų tinkamų finansuoti vietos projekto išlaidų. |
| 11. | Kultūrinis užimtumas Ramygalos seniūnijoje, įtraukiant vietos jaunimą, moteris, pagyvenusius ir žmones su negalia | Panevėžio rajono Ramygalos kultūros centras | Panevėžio rajono savivaldybė  Panevėžio rajono Aukštadvario kaimo bendruomenė | **Projekto vertė 66 182,37 Lt.**  Pareiškėjo įnašas sudarys iki 20 proc. iš kurių 5 991,27 Lt sudarytų partnerio įnašas savanorišku darbu ir 7245,20 Lt pinigais visų tinkamų finansuoti vietos projekto išlaidų. Piniginė dalis bus reikalinga 2014 m. |
| 12. | Bendruomenės sambūris Liūdynės kultūros centre | Panevėžio rajono savivaldybės Liūdynės kultūros centras | Panevėžio rajono savivaldybė  Liūdynės kaimo bendruomenė  Gyventojų bendruomenės centras „Pastogė“ | **Projekto vertė 58 302,27 Lt.**  Pareiškėjo įnašas sudarys iki 20 proc., iš kurių 5 991,27 Lt sudarytų partnerio įnašas savanorišku darbu ir 5 669,18 Lt pinigais visų tinkamų finansuoti vietos projekto išlaidų. Piniginė dalis bus reikalinga 2014 m. |
| 13. | „Aukščiau žolės, žemiau dangaus“ | Panevėžio rajono Naujamiesčio kultūros centras-dailės galerija | Panevėžio rajono savivaldybė  Naujamiesčio piliečių draugija | **Projekto vertė 68 936,27 Lt.**  Pareiškėjo įnašas sudarys iki 20 proc., iš kurių 5 991,27 Lt sudarytų partnerio įnašas savanorišku darbu ir 7795,98 Lt pinigais visų tinkamų finansuoti vietos projekto išlaidų. Piniginė dalis bus reikalinga 2014 m. |
| 14. | Naujamiesčio Šv. Apašt. Evang. Mato parapijos maldos namų bokštų atstatymas | Naujamiesčio Šv. Apašt. Evang. Mato parapija |  | **Projekto vertė 332 405,11 Lt.**  Partnerio įnašas natūra (nekilnojamuoju turtu) sudarys iki 10 proc. visų tinkamų finansuoti vietos projekto išlaidų.  Pastato unikalus Nr. 6690-8000-2018. |

\_\_\_\_\_\_\_\_\_\_\_\_\_\_\_\_\_\_